कुन्तक होरें आक्खे दा ऐ जे वत्र्रोक्ति शब्द ते अर्थ दा ‘अलकार’ ऐ ते एह् दमैं (शब्द ते अर्थ) वत्र्रोक्ति आसेआ अलकार-जोग (सोआरने-शंगारने जोग) न। वत्र्रोक्तिकार ने इस गल्लै पर जोर पांदे होई आक्खेआ जे काव्य दी भाशा ऐसी होनी चाहीदी ऐ जे आम-फैह्‌म गल्लै गी सजाई-बजाइयै आक्खी सकै ते कन्नै गै अर्थवान बी होऐ। कुन्तक होरें शब्द ते अर्थ दा फेरमा-प्रयोग (वत्र्रता) गै काव्य गी बाकड़ा ते सन्हाकड़ा रूप ग्रैहण करने दी सरमत्थ दोआने आला मन्नेआ। उन्दा पुरजोर आक्खना ऐ जे वत्र्रता गै काव्य गी मनचित लग्गने जोग बनांदी ऐ। एह् ओह् प्रवृत्ति ऐ जेह्‌ड़ी कवि दे मनै च काव्य- अभिव्यक्ति दी प्रकिया रम्भ होने दे कन्नै गै, कारजशील होई उठदी ऐ।